cyanic-selkie/wikianc huggingface dataset:
เรียลลิตี้ ขนหัวลุก
เบื้องหลังและความสำเร็จ
Paranormal Activity เป็นภาพยนตร์สยองขวัญต้นทุนต่ำ ใช้วิธีการถ่ายทำแบบโฮมวีดีโอและกล้องวงจรปิด ใช้ทุนสร้างเพียง 15,000 ดอลลาร์สหรัฐเท่านั้น เปิดตัวครั้งแรกในงานเทศกาลภาพยนตร์ซันแดนซ์เมื่อปี ค.ศ. 2007 ได้รับคำกล่าวขานอย่างมาก จนเป็นที่สนใจของสตีเวน สปีลเบิร์ก ผู้กำกับฯชาวอเมริกันชื่อดัง ซื้อลิขสิทธิ์มาฉายต่อที่สหรัฐอเมริกา ซึ่งในตอนแรกฉายอย่างจำกัดโรงภาพยนตร์เพียง 12 โรงเท่านั้นในเบื้องต้นที่ออกฉาย แต่ต่อมาได้รับความนิยมเพิ่มขึ้นจนมีการเรียกร้องให้ขยายขึ้นเป็น 760 โรง และค่อย ๆ ทำรายได้จากการเข้าฉาย จากรั้งท้ายตำแหน่งบ็อกซ์ออฟฟิศติดอันดับที่ 48 ค่อย ๆ ขยับมาเป็นอันดับที่ 20, อันดับ 4 และขึ้นอันดับที่ 3 ก่อนจะขึ้นสู่อันดับที่ 1 ได้ภายใน 5 สัปดาห์ นับเป็นภาพยนตร์สยองขวัญที่ทำรายได้สูงสุดในปีที่เข้าฉายในสหรัฐอเมริกา ในปี ค.ศ. 2009
ภาพยนตร์กำกับและเขียนบทโดย ออเร็น เพลี่ ซึ่งเป็นชาวอิสราเอลที่โยกย้ายตัวเองเข้ามายังสหรัฐอเมริกาเมื่ออายุได้ 19 ปี และนี่เป็นผลงานการกำกับภาพยนตร์เรื่องแรก โดยต้องการให้ผู้ชมรู้สึกได้ถึงความน่ากลัวในเรื่องแบบเดียวกับที่ได้ดู Psycho แล้วไม่กล้าอาบน้ำพัก หรือที่ได้ดู Jaws แล้วไม่กล้าลงเล่นในทะเล และแบบเดียวกับที่ดู The Blair Witch Project แล้วไม่กล้าตั้งแคมป์พักแรมในป่า โดยในเรื่องนี้ต้องการจะนำเสนอว่า แม้แต่กิจกรรมธรรมดา ๆ เช่น การนอนหลับในบ้านพักส่วนตัว ก็มีเรื่องน่าสยองขวัญเกิดขึ้นได้
จากความสำเร็จทำให้ได้มีภาคต่อมาในปีถัดมา จนถึงปัจจุบันแล้วถึง 5 ภาคด้วยกัน รวมถึงมีการสร้างใหม่ในแบบภาพยนตร์ญี่ปุ่นด้วย
คะจุจิ ฮะรุโกะ
คะจุจิ ฮะรุโกะ (勧修寺晴子 (Kajūji Haruko) ; 2096 – 21 มีนาคม 2163) หรือ ชิน-โจโตมง-อิง พระชายาใน เจ้าชายมะซะฮิโตะ พระราชโอรสใน จักรพรรดิโองิมะชิ และเป็นพระราชมารดาใน จักรพรรดิโกะ-โยเซ
บันทึก
1553 1620
ศาสนาฮินดูแบบบาหลี
ศาสนาฮินดูแบบบาหลี (Agama Hindu Dharma) หรือ ลัทธิวารีศักดิ์สิทธิ์ (Agama Tirtha) เป็นศาสนาฮินดูรูปแบบหนึ่งที่ปฏิบัติในกลุ่มชาวบาหลีบนเกาะบาหลีในประเทศอินโดนีเซีย อันมีความแตกต่างจากศาสนาฮินดูสายหลักคือมีการสักการะผีพื้นเมือง บูชาผีบรรพบุรุษ และเคารพพระโพธิสัตว์ซึ่งเป็นของคติทางศาสนาพุทธด้วย แม้ว่าประชากรส่วนใหญ่ของประเทศอินโดนีเซียจะนับถือศาสนาอิสลามและคริสต์ แต่ชาวบาหลียุคปัจจุบันยังคงยึดมั่นในหลักธรรมของตนและยังประกอบพิธีกรรมทางศาสนาอย่างฮินดูอยู่
ประวัติ
ศาสนาฮินดูเข้าสู่อินโดนีเซียตั้งแต่ศตวรรษแรกโดยชาวอินเดียที่เข้ามาค้าขาย ก่อนถูกแทนที่โดยศาสนาพุทธที่กลายเป็นศาสนาหลักของเกาะสุมาตราและชวา แต่ภายหลังการเข้ามาของศาสนาอิสลามช่วงศตวรรษที่ 14 และด้วยอุปสรรคทางวัฒนธรรมบางประการ จึงทำให้บาหลีเป็นแหล่งพักพิงสุดท้ายของชาวฮินดูยุคก่อนและประชากรส่วนใหญ่ของบาหลียังคงเป็นฮินดูมาจนถึงปัจจุบัน นอกจากนี้ยังมีชุมชนชาวฮินดูจำนวนมากอาศัยอยู่บริเวณหมู่เกาะขนาดน้อยทางตะวันออกของเกาะชวา ส่วนบริเวณเกาะชวาทางฝั่งตะวันออกสุดของเกาะก็ยังมีหมู่บ้านฮินดูกระจัดกระจายอยู่ทั่วไป
หลักธรรม
หลักธรรมทางศาสนาขั้นพื้นฐาน หากประพฤติดีปฏิบัติชอบจะเรียกว่า ธรรมะ หากประพฤติชั่วจะเรียกว่า อธรรม ชาวฮินดูจึงต้องมุ่งแสวงหาความสมดุลกันระหว่างธรรมะและอธรรมดังกล่าวจึงจะหลุดพ้นจากการเวียนว่ายตายเกิด และบรรลุสิ่งที่สูงสุดคือ โมกษะ
ศาสนาฮินดูแบบบาหลีแบ่งจักรวาลวิทยาออกเป็นสามภพคือ สวรรค์ (suarga ซูวาร์กา) อันเป็นที่พำนักของทวยเทพ โลก (buwah บูวะฮ์) เป็นที่อยู่ของมนุษย์ และนรก (bhur บูร์) เป็นที่อยู่ของปีศาจและวิญญาณของมนุษย์ประพฤติชั่วที่ถูกลงทัณฑ์ เปรียบได้ถึงร่างกายของมนุษย์สามส่วน คือ ศีรษะ ร่างกาย และเท้า และยังพบตามศาลพระภูมิต่าง ๆ นอกเรือนชานของชาวบาหลี
เทพเจ้า
ชาวฮินดูแบบบาหลีจะมีการนมัสการพระพรหม พระศิวะ และพระวิษณุตามคติดั้งเดิมของศาสนา แต่มีเอกลักษณ์พิเศษคือมีเทพพื้นเมืองเพิ่มเข้าไปด้วย หนึ่งในนั้นคือซังฮฺยังวีดี (Sang Hyang Widhi) หรือ อจินไตย (Acintya) เป็นหนึ่งในเทพเจ้าตามคติบาหลี และต่อมาได้นับถือเป็นเทพเจ้าสูงสุดเพียงพระองค์เดียวตามหลักปรัชญาปัญจศีลของประเทศอินโดนีเซีย โดยซังฮฺยังวีดีหรืออจินไตยจะมีที่ประทับเรียกว่า ปัทมาสน์ (padmasana ปัดมาซานา) ซึ่งมีลักษณะเป็นเก้าอี้ว่างเปล่า พบได้ทั่วไปตามบ้านเรือนและศาสนสถานต่าง ๆ
นอกจากอจินไตยแล้ว คติฮินดูแบบบาหลียังมีเทพเจ้าอีกจำนวนมากหาคณานับ อาทิ เทพเจ้าแห่งข้าวหรือเทวีศรี หรือแม้แต่เทพเจ้าแห่งขุนเขาหรือมหาสมุทรก็มี โดยชาวบาหลีเชื่อว่าเทพเจ้าจะสถิตอยู่ยอดเขาสูง พื้นดินคือที่อยู่ของมนุษย์ และมหาสมุทรคือที่สถิตของวิญญาณร้าย ด้วยเหตุนี้ชาวบาหลีจึงสร้างวัดบริเวณกึ่งกลางระหว่างภูเขาและทะเลเพื่อป้องกันภยันตรายต่าง ๆ
การเกิดและชีวิต
ชาวบาหลีมีพิธีกรรมทางศาสนากว่า 13 พิธี (ไม่รวมพิธีกรรมหลังการตาย) ประกอบไปด้วยสี่ประการคือ ขับไล่วิญญาณชั่วร้าย ทำให้บริสุทธิ์ด้วยน้ำศักดิ์สิทธิ์ การเผาเครื่องหอมให้กลิ่นโชยไปกับลม และการสวดภาวนา สิ่งเหล่านี้จะอยู่ในพิธีกรรมสำคัญต่าง ๆ ในช่วงชีวิตของมนุษย์ เช่น การเกิด การเข้าสู่วัยรุ่น การตะไบฟัน และการสมรส เมื่อมีการเกิด ในช่วง 42 แรกของชีวิตทารกจะถือว่าเป็นตัวแทนของผีบรรพชนและเทพเจ้าบนโลกมนุษย์ ส่วนมารดานั้นจะถือว่ามีมลทินไม่สามารถร่วมปฏิบัติศาสนกิจได้ในช่วงเวลาดังกล่าว ทารกจะไม่สามารถนำเท้าลงแตะพื้นได้จนกว่าจะอายุครบ 105 วัน เพราะถือว่าพื้นโลกมีราคี เมื่ออายุครบ 210 วันตามปฏิทินปาวูกนของบาหลี ก็จะมีการฉลองวันเกิดครั้งแรกแก่ทารก ครั้นเมื่ออายุย่างเข้าสู่วัยรุ่นก็จะมีพิธีตะไบฟันหกซี่บนจนเสมอกัน ซึ่งถือว่าฟันหกซี่บนนั้นเสมือนความชั่วร้าย 6 ประการ อันได้แก่ ความขี้เกียจ ความเฉื่อยชา ความโลเล ความโลภ กิเลสตัณหา และโทสะ เมื่อตะไบฟันแล้ว จะถือว่าเป็นมนุษย์โดยสมบูรณ์
การสมรสถือเป็นเรื่องใหญ่สำหรับชาวบาหลีที่นับถือฮินดู ซึ่งสามีจำต้องเป็นทั้งหัวหน้าครอบครัวและการเป็นสมาชิกของหมู่บ้าน การให้กำเนิดบุตรถือเป็นสิ่งยืนยันว่ามีผู้สืบวงศ์ตระกูล และต้องบุตรคนใดคนหนึ่งมาประกอบพิธีกรรมทางศาสนาสำหรับการกลับชาติมาเกิดใหม่ อันเป็นเครื่องหมายของการเข้าสู่วัยรุ่น
การตายและการเกิดใหม่
เมื่อมีการเสียชีวิตก็จะมีพิธีกรรมทางศาสนา ชาวฮินดูเชื่อว่าเมื่อตายลงวิญญาณจะเป็นอิสระและจะกลับไปเกิดใหม่ หากจะเป็นอิสระได้ก็ต้องมีการฌาปนกิจศพให้เรียบร้อยเสียก่อนจึงจะถือว่าเสร็จสิ้นพิธีการ เพราะการฌาปนกิจไม่ใช่แค่การกำจัดศพ แต่เป็นการส่งดวงวิญญาณให้กลับไปสู่เทพเจ้าและเป็นผีบรรพบุรุษคอยบันดาลพูนสุขแก่ลูกหลานบนโลก กระนั้นการฌาปนกิจแบบบาหลีนั้นค่าใช้จ่ายสูงนักเนื่องจากมีพิธีกรรมค่อนข้างซับซ้อน หลายครอบครัวจึงต้องฝังศพไว้ก่อนจนกว่าจะมีเงินเพียงพอที่จะจ่ายค่างานศพ ทั้งนี้ศพของนักบวชและชนชั้นสูงจะถูกเก็บไว้เหนือผืนดินไม่ให้ฝังไว้ใต้ดิน
วรรณะ
ระบบวรรณะของบาหลีปรากฏอยู่ในเอกสารของชาวยุโรปช่วงศตวรรษที่ 20 แบ่งเป็นสามกลุ่มได้สามกลุ่ม คือ ตรีวังสา (เกิดสามครั้ง) ทวิชาติ (เกิดสองครั้ง) และเอกชาติ (เกิดครั้งเดียว) โดยจะสูงศักดิ์ลดหลั่นลงมาตามลำดับ ส่วนวรรณะทั้งสี่แบบอินเดียนั้นจะออกเสียงแตกต่างออกไป คือ
กาลุงงันและกูนิงงัน
เป็นเทศกาลเฉลิมฉลองชัยชนะของธรรมะเหนืออธรรม จะมีการคำนวณ 210 วันตามปฏิทินปาวูกน (pawukon calendar) จะจัดขึ้นในวันพุธ (buda) สัปดาห์ที่ 11 (dunggulan) เชื่อว่าวิญญาณผีบรรพชนจะลงมาจากสวรรค์กลับมาหาลูกหลาน 10 วันก่อนกลับสวรรค์ในวันกูนิงงัน
เญปี
ช่อของเทศกาลแปลว่า "วันแห่งความเงียบ" เป็นวันปีใหม่ของการนับศักราชแบบบาหลี มักอยู่ช่วงเดือนสิบเอ็ดหรือเกอดาซา (kedasa) ซึ่งตรงกับช่วงมีนาคมตามปฏิทินสากล จะมีการเดินขบวนในพิธีกรรมทางศาสนา โดยมีเยาวชนถือคบเพลิงเป็นสัญลักษณ์ในการเผาทำลายปีศาจโอโกะฮ์โอโกะฮ์ ที่ถือว่าเป็นวิญญาณชั่วร้าย
เทศกาลอื่น ๆ
วันวาตูกูนุง (Watugunung) เป็นวันสุดท้ายของปฏิทินปาวูกนที่ต้องบำเพ็ญเพียรอุทิศแด่เทพีสุรัสวดี เทพแห่งการเรียนรู้ด้วยการอ่านหนังสือ แม้ว่าหนังสือเล่มนั้นจะไม่ได้รับการอนุญาตให้อ่านก็ตาม ส่วนวันที่สี่ของปีจะเรียกว่าวันปาเกอร์เวซี (Pagerwesi) แปลว่า "รั้วเหล็ก" เป็นวันรำลึกถึงการต่อสู้กันระหว่างความดีกับความชั่ว
ICD-10 บทที่ 9: โรคของระบบไหลเวียนโลหิต
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
ฮอสตอแมล
ฮอสตอแมล (Госто́мель) เป็นนิคมประเภทเมืองในแคว้นเคียฟของประเทศยูเครน ตั้งอยู่บริเวณชานเมืองด้านตะวันตกเฉียงเหนือของกรุงเคียฟ ในทางบริหารนิคมนี้ขึ้นอยู่กับเทศบาลนครอีร์ปิญ นิคมมีประชากรราว 17,534 คน (ประมาณการ พ.ศ. 2564)
วิวรรธนไชย ณ กาฬสินธุ์
วิวรรธนไชย ณ กาฬสินธุ์ หรือวิวัฒนไชย ณ กาฬสินธุ์ อดีตสมาชิกสภาผู้แทนราษฎรจังหวัดกาฬสินธุ์
ประวัติ
วิวรรธนไชย ณ กาฬสินธุ์ เกิดเมื่อวันที่ 13 ตุลาคม พ.ศ. 2494 เป็นบุตรของนายประพิศ กับนางบุญไล้ ณ กาฬสินธุ์  สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยมหาสารคาม สมรสและหย่ากับนางวรัญญา ณ กาฬสินธุ์
วิวรรธนไชย ณ กาฬสินธุ์ สืบเชื้อสายเจ้านายหัวเมืองอิสานตั้งแต่สมัยตอนต้นรัตนโกสินทร์  ท้าวโสมพะมิตร หรือ เจ้าโสมพะมิตร เจ้าเมืองกาฬสินธุ์ ต้นตระกูล ณ กาฬสินธุ์
รับราชการ
วิวรรธนไชย เคยรับราชการครูและเคยดำรงตำแหน่งครูใหญ่โรงเรียนหนองแสงวิทยาเสริม อำเภอสมเด็จ จังหวัดกาฬสินธุ์ เคยเป็นประธานชมรมครูประถมภาคตะวันออกเฉียงเหนือ ประธานชมรมสมาพันธ์สมาคมครูประถมศึกษาแห่งประเทศไทย และเป็นกรรมการองค์การครูโลก ต่อมาในปี พ.ศ. 2525 ได้โอนมารับราชการในตำแหน่งนักประชาสงเคราะห์ กรมประชาสงเคราะห์ กระทรวงมหาดไทย และเป็นหัวหน้าชุด ปจว.กอ.รมน.จังหวัดกาฬสินธุ์
งานการเมือง
วิวรรธนไชย เป็นสมาชิกสภาผู้แทนราษฎร ได้รับเลือกตั้งหลายสมัย ซึ่งในปี พ.ศ. 2535 เขาได้ปฏิเสธข้อเสนอของพรรคกิจสังคมให้ดำรงตำแหน่งรัฐมนตรี และในการเลือกตั้ง พ.ศ. 2544 ได้รับเลือกตั้งเป็น ส.ส.แบบบัญชีรายชื่อ สังกัดพรรคไทยรักไทย
ต่อมาในปี พ.ศ. 2550 ได้ย้ายออกจากพรรคพลังประชาชน เพื่อไปก่อตั้งพรรคแทนคุณแผ่นดินอีสาน เนื่องจากนายวิวรรธนไชยอ้างว่า นายสมัคร สุนทรเวช หัวหน้าพรรคพลังประชาชน ได้เคยพูดจาดูถูกคนอีสานไว้ในอดีต จึงไม่อาจยอมรับได้
งูหัวกะโหลก
มีหัวรูปร่างคล้ายหัวใจ และบางตัวมีลายคล้ายหัวกระโหลกมนุษย์ จึงเป็นที่มาของชื่อ งูหัวกระโหลก มีลำตัวค่อนข้างอ้วน
สันนิบาติชาติสังคมนิยมแห่งไรช์เพื่อกายบริหาร
สันนิบาติชาติสังคมนิยมแห่งไรช์เพื่อกายบริหาร (Nationalsozialistischer Reichsbund für Leibesübungen, ย่อคำว่า NSRL) เป็นองค์กรร่ม (umbrella organization) สำหรับการกีฬาและพละศึกษาในนาซีเยอรมนี NSRLได้เป็นที่รู้จักกันคือสันนิบาตเยอรมันแห่งไรซ์สำหรับการออกกำลังทางกายภาพ (Deutscher Reichsbund für Leibesübungen, abbreviated DRL) จนกระทั่งปี 1938.องค์กรได้ถูกขยายไปยังประเทศออสเตรียภายหลังจากการผนวกประเทศดินแดนโดยนาซีเยอรมนี
NSRL ได้นำโดย Reichssportführer,ผู้ซึ่งภายหลังในปี ค.ศ. 1934 ในเวลาเดียวกันเป็นประธานในคณะกรรมการโอลิมปิกสากลแห่งเยอรมัน.ผู้นำ NSRL คือ Hans von Tschammer und Osten (1933–1943), Arno Breitmeyer (1943–1944) and Karl Ritter von Halt (1944–1945).
พจนานุกรมพุทธศาสนาจีน-สันสกฤต-อังกฤษ-ไทย
พจนานุกรมพุทธศาสนาจีน-สันสกฤต-อังกฤษ-ไทย เป็นพจนานุกรมศัพท์ทางพระพุทธศาสนามหายานเล่มแรกของไทย ที่รวบรวมคำศัพท์ทางพระพุทธศาสนาจากพระไตรปิฎกจีน  รวมถึงอรรถกถา  และปกรณ์คัมภีร์ต่างๆ  ภายในเล่มบรรจุคำศัพท์ทั้งภาษาจีน  สันสกฤต  บาลี  มีคำแปลความหมายเป็นภาษาอังกฤษและภาษาไทย  เนื้อหาครอบคลุมทั้งพระพุทธศาสนามหายาน  เถรวาท  และลัทธิปรัชญาทั้งในอินเดีย  จีน  ญี่ปุ่น  ตลอดจนขนบธรรมเนียมวัฒนธรรมทางศาสนาของเอเชียตะวันออก  จัดพิมพ์เผยแพร่โดยคณะสงฆ์จีนนิกายแห่งประเทศไทย  เมื่อ พ.ศ. 2519
ประวัติ
แต่เดิมการศึกษาพระพุทธศาสนามหายานในประเทศไทยยังไม่เป็นที่รู้จักกันแพร่หลาย ตำราสำหรับศึกษาค้นคว้ามีอยู่จำกัด  ทำให้ผู้สนใจศึกษาเรื่องเกี่ยวกับพระพุทธศาสนาในภาคภาษาจีนเป็นไปได้โดยลำบาก  เนื่องจากพระธรรมคัมภีร์ในฉบับจีนนั้นมีอรรถะอันลึกซึ้งคัมภีรภาพยิ่งนัก  ทั้งสำนวนการแปลก็เป็นภาษาเก่า  มีสำนวนที่ยาก  บางแห่งใช้คำน้อยแต่กินความมาก  บุคคลทั่วไปที่แม้จะรู้ภาษาจีนก็ยังอาจทำความเข้าใจได้ไม่กระจ่าง  จำเป็นต้องอาศัยคำอธิบายจากพจนานุกรมเฉพาะทางเพื่อค้นคว้าอ้างอิง  สำหรับในประเทศจีนได้มีการทำพจนานุกรมอธิบายความศัพท์ทางพระพุทธศาสนามาแต่ครั้งโบราณแล้ว  แม้นักปราชญ์ชาวตะวันตกก็ได้พยายามค้นคว้าและจัดทำขึ้น  ดังที่ในอดีต อ.เสถียร  โพธินันทะ ก็ได้อาศัย Dictionary of Chinese Buddhist Term ซึ่งรวบรวมโดย William Edward Soothill และ Lewis Hodous  กับ A Sanskrit Chinese Dictionary ของ Ernest J. Eitel เป็นคู่มือในการเทียบศัพท์สันสกฤต-จีนเพื่อประกอบในการค้นคว้าและการแปล  ซึ่งพจนานุกรมทั้งสองเล่มนี้ได้รับการยอมรับและใช้อ้างอิงในหมู่นักวิชาการด้านจีนศึกษาและพุทธศาสนามหายานตลอดมา  ในระยะแรกพระภิกษุสามเณรฝ่ายจีนนิกายในประเทศไทย  เมื่อจะศึกษาพระสูตรพระคัมภีร์ในพระไตรปิฎกจีน  ก็ได้อาศัยพจนานุกรมพระพุทธศาสนาฉบับของนายแพทย์ เต็ง ฮก เป้า เป็นหลัก  แต่เนื่องจากพจนานุกรมเล่มดังกล่าวมีคำอธิบายเป็นภาษาจีน  จึงไม่สะดวกต่อการศึกษาค้นคว้าของผู้สนใจทั้งบรรพชิตและคฤหัสถ์ในประเทศไทย  พระมหาคณาจารย์จีนธรรมสมาธิวัตร (โพธิ์แจ้งมหาเถระ) อดีตเจ้าคณะใหญ่จีนนิกาย  ได้เล็งเห็นความสำคัญที่จะมีตำราหลักเป็นคู่มือในการค้นคว้าทำความเข้าใจคัมภีร์พระพุทธศาสนาในภาคภาษาจีน  สำหรับคนไทยได้ใช้ศึกษา  จึงตั้งคณะกรรมการดำเนินการจัดทำพจนานุกรมพระพุทธศาสนา จีน-สันสกฤต-อังกฤษ-ไทย ขึ้นชุดหนึ่ง  โดยมีหลวงจีนใบฎีกาเย็นหงวน (ปัจจุบันคืออาจารย์กิตติ  ตันทนะเทวินทร์) เป็นประธานดำเนินการ  โดยในชั้นแรกได้ อ. สุชิน ทองหยวก ปธ.6  MA. Sanskrit (BHU) นักวิชาการภาษาสันสกฤตและพระพุทธศาสนา  มหาวิทยาลัยมหามกุฏราชวิทยาลัย  เป็นผู้จัดทำและรับผิดชอบภาษาอังกฤษ  รวมถึงภาษาบาลีสันสกฤต  ต่อมาจึงได้เชิญ อ.ทรงวิทย์  แก้วศรี  ปธ.7 สำนักวัดเบญจมบพิตร  M. Lib.Sc.(BHU) จากมหาวิทยาลัยมหาจุฬาลงกรณราชวิทยาลัย  เป็นผู้รับผิดชอบต่อจนแล้วเสร็จ  และโดยที่เป็นเล่มแรกจึงต้องอาศัยการค้นคว้าข้อมูลค่อนข้างมาก  รวมแล้วใช้เวลาดำเนินงานไม่น้อยกว่า 7 ปีจึงเสร็จสมบูรณ์ในปี พ.ศ. 2519
พจนานุกรมพระพุทธศาสนามหายานฉบับเฉลิมพระเกียรติ
หลังจากได้พิมพ์พจนานุกรมพระพุทธศาสนาเล่มแรกสำเร็จในปี พ.ศ. 2519 คณะสงฆ์จีนนิกายได้เล็งเห็นว่า  พจนานุกรมเล่มเดิมนั้นได้อำนวยประโยชน์สมดังเจตนารมณ์และมีความแพร่หลายไปในระดับนานาชาติ  จำเนียรกาลล่วงมาจนกระทั่ง พ.ศ. 2539 คณะผู้จัดทำเห็นสมควรที่จะตรวจสอบชำระปรับปรุงใหม่ให้มีความทันสมัยและสมบูรณ์ยิ่งขึ้น จึงได้เกิดโครงการพจนานุกรมพระพุทธศาสนามหายานฉบับเฉลิมพระเกียรติ  50 พรรษา  สมเด็จพระเทพรัตนราชสุดาฯ สยามบรมราชกุมารีขึ้น  ด้วยการอุปถัมภ์ของ พระมหาคณาจารย์จีนธรรมสมาธิวัตร (เย็นเต็ก) เจ้าคณะใหญ่จีนนิกายรูปปัจจุบัน  วัดโพธิ์แมนคุณาราม  กรุงเทพ ฯ  โดยมีการแต่งตั้งคณะกรรมการผู้ทรงคุณวุฒิทางด้านศาสนา ปรัชญา  ภาษาศาสตร์ และนักวิชาการของคณะสงฆ์จีนนิกาย  ช่วยกันยกร่างพจนานุกรมขึ้นใหม่ในลักษณะของกึ่งสารานุกรมซึ่งรวบรวมทั้งคำศัพท์ทางพระพุทธศาสนาจากพระไตรปิฎก  อรรถกถา  ฎีกา  ปกรณ์พิเศษของนิกายต่าง ๆ ของทั้งเถรวาทและมหายาน  โดยรวบรวมข้อมูลได้มากมายจากหลักฐานทั้งในฝ่ายบาลี  สันสกฤต  จีน  ญี่ปุ่น  ทิเบต  เนื้อหาภายในบรรจุข้อมูลหลากหลาย  อาทิ  หลักธรรมนิกายต่างๆ ทั้งในยุคโบราณและปัจจุบัน  เนื้อหาสาระจากคัมภีร์สำคัญ  รวมถึงหลักปรัชญาอินเดียทั้งในและนอกพุทธศาสนา  ชีวประวัติบุคคลสำคัญทางศาสนา  สถานที่สำคัญในพระพุทธศาสนา  หลักพิธีกรรมความเชื่อทางศาสนา  โดยมีรูปภาพประกอบมากมาย  ตลอดจนให้รายชื่อคำเทียบศัพท์ต่างๆ มากกว่า 25,000 คำ  ตลอดจนการเทียบคำศัพท์จากภาษาจีนเป็นสันสกฤต  เรียงตามลำดับขีดอักษรจีนและแปลเป็นภาษาไทยและภาษาอังกฤษ  คาดว่าจะสำเร็จสมบูรณ์เป็นหนังสือชุดราว 7 เล่ม  ปัจจุบันอยู่ในระหว่างดำเนินการจัดทำ  และจะเสร็จสมบูรณ์ในราว พ.ศ. 2551
ชิโปตเล
ชิโปตเล (chipotle) คือพริกฆาลาเปญโญสุกที่ผ่านการรมควันและอบจนแห้ง ใช้สำหรับปรุงรสอาหาร โดยเป็นพริกที่ใช้เป็นหลักในอาหารเม็กซิโกและอาหารที่ได้รับอิทธิพลจากตำรับอาหารเม็กซิโกอย่างเท็กซ์-เม็กซ์หรืออาหารทางภาคตะวันตกเฉียงใต้ของสหรัฐ ชิโปตเลมาในรูปแบบที่แตกต่างกัน เช่น ชิโปตเลสเอนอาโดโบ (ชิโปตเลตุ๋นในซอสอาโดโบ) เป็นต้น
ชื่อ ชิโปตเล แผลงมาจากคำภาษานาวัตล์ว่า ชีลโปก-ตลี (chīlpoctli) แปลว่า "พริกรมควัน" ชิโปตเลมีระดับความเผ็ดร้อนใกล้เคียงกับพริกแอ็สเปอแล็ต, ฆาลาเปญโญ, พริกกัวฆิโย, พริกหยวกฮังการี, พริกแอนะไฮม์ และซอสตาบัสโก
โปรโตไทป์ (วิดีโอเกม)
โปรโตไทป์ ([PROTOTYPE]) เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในทวีปอเมริกาเหนือในวันที่ 9 มิถุนายน ค.ศ. 2009 ,ทางทิศตะวันตกเฉียงใต้ของทวีปอเมริกาเหนือพร้อมกับโอเชียเนียในวันที่ 10 มิถุนายน ค.ศ. 2009 และในทวีปยุโรปในวันที่ 12 มิถุนายน ค.ศ. 2009โดยฉากเมีองที่อยู่ในเกมส์นี้คือบางส่วนของนครนิวยอร์กในสหรัฐอเมริกา
แม่น้ำตาปี
แม่น้ำตาปี เป็นแม่น้ำสายใหญ่ที่สุดในภาคใต้ของประเทศไทย มีต้นกำเนิดจากเทือกเขาหลวง อำเภอพิปูน จังหวัดนครศรีธรรมราช และไหลสู่อ่าวไทยที่อ่าวบ้านดอน อำเภอเมืองสุราษฎร์ธานี จังหวัดสุราษฎร์ธานี
ประวัติ
ชื่อแม่น้ำตาปี พระบาทสมเด็จพระมงกุฏเกล้าเจ้าอยู่หัว ทรงพระกรุณาโปรดเกล้าฯ พระราชทาน เมื่อวันที่ 29 กรกฎาคม 2458 โดยมี มหาอำมาตย์โท พระยามหาอำมาตยาธิบดี เสนาบดีกระทรวงมหาดไทย ลงนามสนองฯ ณ วันที่ 29 สิงหาคม 2458
เดิมมีชื่อว่า "แม่น้ำหลวง" เพราะมีต้นกำเนิดอยู่ที่ภูเขาหลวงซึ่งเป็นยอดเขาที่สูงที่สุดของเทือกเขานครศรีธรรมราช อยู่ในเขตพื้นที่ อำเภอพิปูน จังหวัดนครศรีธรรมราช ไหลผ่านอำเภอฉวาง อำเภอทุ่งใหญ่ จังหวัดนครศรีธรรมราช ผ่าน อำเภอพระแสง อำเภอเวียงสระ อำเภอบ้านนาสาร อำเภอเคียนซา อำเภอพุนพิน และไหลออกสู่อ่าวไทยที่อำเภอเมืองสุราษฎร์ธานี จังหวัดสุราษฎร์ธานี เป็นแม่น้ำสายยาวที่สุดของภาคใต้
ด้วยแม่น้ำสายนี้ มีความยาวครอบคลุมพื้นที่มาก ชาวพื้นเมือง จึงเรียกชื่อแตกต่างกันไปตามสถานที่ เช่น เมื่อผ่านอำเภอพุนพิน เรียกแม่น้ำท่าข้าม ด้วยความที่เป็นแม่น้ำสายใหญ่ที่สุดในมณฑลปักษ์ใต้ ตลอดสายแห่งลุ่มแม่น้ำสายนี้จึงอุดมสมบูรณ์ เหมาะแก่การเพาะปลูก การค้าขาย จัดเป็นแม่น้ำสายสำคัญอีกสายหนึ่งของราชอาณาจักรสยามในเวลานั้น
เมื่อรัชกาลที่ 6 เสด็จไปประทับ ณ พระตำหนักสวนสราญรมย์ ตำบลท่าข้าม ได้พระราชทานชื่อเมืองไชยาเป็นเมืองสุราษฎร์ธานี เมื่อวันที่ 29 กรกฎาคม พ.ศ. 2458 และมีพระราชดำรัสว่าสมควรที่เปลี่ยนชื่อแม่น้ำในตัวเมืองสุราษฎร์ธานี ตลอดทั้งลำน้ำตั้งปากน้ำที่ออกสู่ทะเล ถึงเกาะปราบ ปากแม่น้ำพุมดวง คลองสินปุน คลองกะเบียด จนถึงสันเขาหลวง ว่า แม่น้ำตาปี
คลองสาขา
แม่น้ำตาปี เกิดจากเทือกเขาหลวงในอำเภอพิปูน จังหวัดนครศรีธรรมราชไหลผ่าน อำเภอฉวาง อำเภอบ้านนาสาร อำเภอเวียงสระ อำเภอทุ่งใหญ่ อำเภอพระแสง อำเภอเคียนซา อำเภอพุนพิน และอำเภอเมืองสุราษฎร์ธานี ไหลออกสู่ทะเลที่อ่าวบ้านดอน แม่น้ำตาปี มีความยาวทั้งหมดประมาณ 232 กิโลเมตร มีคลองสาขาที่สำคัญ 6 สาย ได้แก่ มีเขื่อนกั้นคลองแสงลำน้ำสาขาของแม่น้ำพุมดวงคือ เขื่อนรัชชประภา จากนั้นจึงไหลมาบรรจบ แม่น้ำตาปี ที่บริเวณ สถานีรถไฟสุราษฎร์ธานีอำเภอพุนพิน ก่อนแยกไปเป็นลำน้ำสาขาคือ คลองพุนพิน บริเวณ สะพานพระจุลจอมเกล้า หรือ ป้ายหยุดรถไฟสะพานพระจุลจอมเกล้า เป็นป้ายหยุดรถไฟชั่วคราว
การใช้ประโยชน์
ปัจจุบัน แม่น้ำตาปี ได้ถูกนำมาใช้ประโยชน์ในหลายด้าน ทั้งการอุปโภค บริโภค และการนันทนาการท่องเที่ยว เป็นเขื่อนผลิตพลังงานไฟฟ้า กั้นแม่น้ำตาปีบริเวณต้นน้ำคลองศก ระดับน้ำในเขื่อนสูงสุดที่ 100 เมตร นำน้ำที่เก็บไว้สำหรับการผลิตไฟฟ้า และการชลประทานสำหรับพื้นที่อำเภอพนม และอำเภอคีรีรัฐนิคม ในอุทยานแห่งชาติแก่งกรุง ได้จัดกิจกรรมล่องแก่งชมธรรมชาติสองข้างทางของคลองยันที่ไหลผ่านบริเวณพื้นที่อุทยาน และในบริเวณอุทยานแห่งชาติเขาสก มีเอกชนจ้ดกิจกรรมล่องห่วงยางไปตามลำน้ำคลองสก เป็นกิจกรรมนันทนาการท่องเที่ยวในพื้นที่ โดยนำน้ำจากแม่น้ำตาปี เป็นแหล่งน้ำดิบสำหรับผลิตน้ำประปา นอกจากนี้ยังมีโรงงานที่ตั้งขึ้นสองฝั่งแม่น้ำที่ใช้น้ำจากแม่น้ำตาปี ในการอุปโภคและบริโภคจำนวนมาก
ปลาตะโกกหน้าสั้น
มีลักษณะทั่วไปคล้ายกับปลาตะโกก (Cyclocheilichthys spp.) แต่มีส่วนหน้าที่สั้น หัวเล็ก ตาโต ปากเล็กสั้นมน ลำตัวสีเงินวาวอมเหลือง ครีบสีเหลือง ครีบหลังสั้น ครีบอก ครีบท้อง และครีบก้นเล็ก ครีบหางเว้าลึกสีส้มหรือสีแดง และมีขอบสีคล้ำ กินอาหารได้แก่ อินทรียสารหรือสัตว์หน้าดินขนาดเล็ก
มีขนาดความยาวลำตัวประมาณ 15-35 เซนติเมตร
ปัจจุบันเป็นปลาที่มีสถานะภาพใกล้สูญพันธุ์แล้ว เนื่องจากเป็นปลาที่พบได้เฉพาะลุ่มแม่น้ำเจ้าพระยาเท่านั้น
แคว้นของประเทศรัสเซีย
แคว้น (область) เป็นหน่วยองค์ประกอบประเภทหนึ่งของสหพันธรัฐรัสเซีย
เปรียบเทียบหน่วยองค์ประกอบประเภทอื่น
ดินแดน (край) ซึ่งเป็นหน่วยองค์ประกอบอีกประเภทหนึ่งมีลักษณะเทียบเท่ากับแคว้นตามกฎหมาย และความแตกต่างระหว่างหน่วยการเมืองที่เรียกว่า "แคว้น" กับหน่วยการเมืองที่เรียกว่า "ดินแดน" ในรัสเซียเป็นเรื่องของธรรมเนียมดั้งเดิมเท่านั้น
รายชื่อ
• # คาลินินกราด
• # คาลูกา
• # คูสค์
• # เคเมโรโว
• # ซามารา
• # ซาราตอฟ
• # ซาฮาลิน
• # ตเวียร์
• # ตอมสค์
• # ตูย์เมน
• # ตูลา
• # นอฟโกรอด
• # นิจนีนอฟโกรอด
• # โนโวซีบีสค์
• # เบรียนสค์
• # เบลโกรอด
• # เปนซา
• # มากาดัน
• # มูร์มันสค์
• # ยาโรสลัฟล์
• # เรียซัน
• # ลีเปตสค์
• # เลนินกราด
• # วลาดีมีร์
• # โวโรเนจ
• # สโมเลนสค์
• # สเวียร์ดลอฟสค์
• # ออมสค์
• # อัสตราฮัน
• # อามูร์
• # อาร์ฮันเกลสค์
• # อีร์คุตสค์
• # อีวาโนโว
• # อูลยานอฟสค์
• # โอริออล
• # โอเรนบุร์ก
เสียงเสียดแทรกข้างลิ้น ปุ่มเหงือก ก้อง
เสียงเสียดแทรกข้างลิ้น ปุ่มเหงือก ก้อง เป็นเสียงพยัญชนะชนิดหนึ่ง ในสัทอักษรสากล เขียนแทนด้วย [ɮ] ออกเสียงโดยสร้างเสียงเสียดสีโดยปิดตรงกลางลิ้นด้วยปลายลิ้นและเหงือกแล้วปล่อยให้อากาศผ่านช่องว่างด้านใดด้านหนึ่งของลิ้น
พืชพันธุ์ในประเทศมาซิโดเนียเหนือ
พืชพันธุ์ของประเทศนอร์ทมาซิโดเนีย มีประมาณ 210 ตระกูล มี 920 สกุล และประมาณ 3,700 ชนิดของพืช กลุ่มที่อุดมสมบูรณ์มากที่สุดคือไม้ดอกที่มีประมาณ 3,200 ชนิด ตามด้วยมอส 350 สายพันธุ์ และเฟิร์น 42 สายพันธุ์
ฟุตบอลชิงแชมป์แห่งชาติยุโรป 2016 กลุ่มเอ
ฟุตบอลชิงแชมป์แห่งชาติยุโรป 2016 กลุ่มเอ ลงเล่นตั้งแต่วันที่ 10 ถึง 19 มิถุนายน ค.ศ. 2016 กลุ่มนี้ประกอบไปด้วยเจ้าภาพ ฝรั่งเศส, โรมาเนีย, แอลเบเนียซึ่งเข้ามาครั้งแรก และสวิตเซอร์แลนด์ ฝรั่งเศสเป็นเพียงอดีตแชมป์ยุโรปชาติเดียวในกลุ่มนี้ เคยได้รับรางวัลชนะเลิศมาแล้วถึงสองครั้ง (ใน ค.ศ. 1984 และ ค.ศ. 2000)
ตารางคะแนน
ในรอบ 16 ทีมสุดท้าย :
นัด
เวลาตามเวลาออมแสงยุโรปกลาง (UTC+02:00)
ส.ค.ส. พระราชทาน
ส.ค.ส. พระราชทาน เป็นบัตรส่งความสุข เพื่อพระราชทานแก่ประชาชนชาวไทยเนื่องในโอกาสวันขึ้นปีใหม่ มีขึ้นครั้งแรกในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รูปแบบและการจัดทำ
พระมหากษัตริย์จะพระราชทานพรปีใหม่ทางสถานีวิทยุกระจายเสียงและสถานีโทรทัศน์ทุกสถานี โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจะทรงปลีกเวลาจากพระราชกรณียกิจมาปรุแถบโทรพิมพ์ (เทเล็กซ์) พระราชทานพรปีใหม่แก่เจ้าหน้าที่ผู้ถวายงานโดยทรงใช้รหัสแทนพระองค์ว่า "กส. 9" เช่นเดียวกับที่ทรงใช้ติดต่อทางวิทยุสื่อสาร ดังที่ทรงระบุท้ายโทรพิมพ์ว่า "กส. 9 ปรุ" ส.ค.ส. พระราชทานที่เป็นโทรพิมพ์เหล่านี้เริ่มเผยแพร่สู่สาธารณชน เมื่อปี พ.ศ. 2530
เมื่อเทคโนโลยีพัฒนาขึ้น จึงทรงเริ่มต้นประดิษฐ์ ส.ค.ส. พระราชทานด้วยคอมพิวเตอร์ส่วนพระองค์เมื่อปี พ.ศ. 2531 โดยทรงพิมพ์ด้วยเครื่องพิมพ์ขาวดำ และโปรดให้โทรสาร (แฟกซ์) ไปยังหน่วยงานต่าง ๆ ข้อความใน ส.ค.ส. พระราชทานแต่ละปีจะประมวลขึ้นจากเหตุการณ์บ้านเมือง เพื่อสะท้อนปัญหาและอุปสรรคต่าง ๆ ที่ประเทศไทยต้องประสบในรอบ 1 ปีที่ผ่านมา ในภายหลัง หนังสือพิมพ์รายวันจึงนิยมนำ ส.ค.ส. พระราชทาน ลงตีพิมพ์ในฉบับเช้าวันที่ 1 มกราคม
นับแต่ทรงใช้คอมพิวเตอร์ประดิษฐ์ ส.ค.ส. พระราชทาน ทรงเปลี่ยนแปลงคำลงท้ายของ ส.ค.ส. พระราชทาน เป็น "ก.ส. 9 ปรุง" เนื่องจากทรงเปลี่ยนจากการ "ปรุ" ด้วยโทรพิมพ์ เป็นการ "ปรุง" ด้วยคอมพิวเตอร์ ถัดจากนั้น จะทรงระบุวันและเวลาที่ทรงประดิษฐ์ขึ้น เป็นรูปแบบเฉพาะ
หลังจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จสวรรคต พระบาทสมเด็จพระวชิรเกล้าเจ้าอยู่หัว ก็ทรงพระราชทาน ส.ค.ส. เช่นเดียวกัน แต่ได้พระราชทาน ส.ค.ส. ในรูปแบบบัตรพระราชทานพรแทน
วันพระราชทาน
เช่นเดียวกับในรัชสมัยพระบาทสมเด็จพระวชิรเกล้าเจ้าอยู่หัว ซึ่งพระราชทานในวันสิ้นปีเช่นกัน และกำหนดเวลาและช่องออกอากาศเหมือนเดิม โดย สถานีโทรทัศน์สีกองทัพบก ช่อง ๗ เป็นแม่ข่าย
รูปแบบวันที่
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงใช้วันที่ขนาดย่อดังนี้
โดยทรงนำมาวางดังนี้ วว ชช นน ด.ด. ปปปป
ภายหลังพระองค์ทรงปรับปรุงเรียงใหม่อีกครั้งโดยเรียงเป็น ววชชนน ด.ด. ปป  ใช้ใน ส.ค.ส. พระราชทานปี พ.ศ. 2549 เป็นต้นมา
การเผยแพร่ทางสื่อออนไลน์
รูปแบบที่เปลี่ยนใหม่ เริ่มจากเวลาเป็นชั่วโมง เวลาเป็นนาที แล้วจึงเป็น วัน เดือน และปี ตามลำดับ นอกจากนี้ ตัวเลขที่ประทับอยู่มุมขวาตอนล่างของพระบรมฉายาลักษณ์ที่เป็น ส.ค.ส. ในปีดังกล่าว ซึ่งเป็นเวลาฉายภาพคือ 15 นาฬิกา 25 นาทีนั้น เป็นเวลาเดียวกับที่ตามหลังข้อความ ก.ส. 9 ปรุง อันเป็นเวลาที่นำภาพมาประดิษฐ์เป็น ส.ค.ส. ซึ่งเป็นไปไม่ได้ในเชิงเหตุผล ที่เวลาทั้งสองส่วนดังกล่าว จะเป็นเวลาเดียวกันพอดี
ธารินทร์ นิมมานเหมินท์
ประวัติ
ธารินทร์ นิมมานเหมินท์ เกิดวันที่ 29 ตุลาคม พ.ศ. 2488 ที่ตำบลฟ้าฮ่าม อำเภอเมืองเชียงใหม่ จังหวัดเชียงใหม่ เป็นบุตรของนายไกรศรี นิมมานเหมินท์ และนางจรรยา ศรีอาภรณ์ มีน้องชาย 1 คนคือ นายศิรินทร์ นิมมานเหมินท์ อดีตกรรมการผู้จัดการใหญ่ธนาคารกรุงไทย จำกัด (มหาชน) (ถึงแก่อสัญกรรม) ด้านชีวิตครอบครัวสมรสกับนางนกน้อย นิมมานเหมินท์
การทำงาน
เป็นผู้มีบทบาทสำคัญในช่วงหลังการลดค่าเงินบาทปี พ.ศ. 2540 ในฐานะรัฐมนตรีว่าการกระทรวงการคลัง ของรัฐบาลนายชวน หลีกภัย 2
นายธารินทร์ นิมมานเหมินท์ ได้เข้ามาดำรงตำแหน่ง รัฐมนตรีว่าการกระทรวงการคลังครั้งที่ 2 ในเดือน พฤศจิกายน 2540 ซึ่งในช่วงก่อนหน้านั้น ประเทศไทยได้ประสบปัญหาวิกฤติเศรษฐกิจอย่างรุนแรงยิ่ง เนื่องจากปัญหาความไม่มีเสถียรภาพของระบบการเงินของประเทศ และการที่สูญเสียทุนสำรองระหว่างประเทศไปจนเกือบหมดในการปกป้องค่าเงินบาท จนทำให้รัฐบาล พลเอกชวลิต ยงใจยุทธ ได้ไปพึ่งพากองทุนการเงินระหว่างประเทศ (IMF) ในการกู้ยืมเงินตราต่างประเทศเพื่อมาหนุนเงินสำรองระหว่างประเทศของไทย ซึ่งในการกู้ยืมดังกล่าวนั้น ประเทศไทยต้องยอมรับเงื่อนไขที่เข้มงวดหลายประการในการแก้ไขวิกฤตเศรษฐกิจของประเทศ นายธารินทร์ ได้พยายามแก้ไขเงื่อนไขดังกล่าวทำให้การเจริญเติบโตของประเทศได้กลับมาเป็นบวกอย่างต่อเนื่อง ระบบการเงินได้รับการแก้ไขเป็นที่ยอมรับของนานาประเทศ ทุนสำรองระหว่างประเทศได้เริ่มกลับเข้ามาสู่ในระดับที่สร้างความมั่นใจ ค่าของเงินบาทมีเสถียรภาพและประเทศไทยได้เริ่มชำระเงินกู้คืนให้กับ IMF ซึ่งเป็นการปลดเงื่อนไขของ IMF ทั้งปวง นายธารินทร์เคยได้รับการวางตัวให้ดำรงตำแหน่งหัวหน้าพรรคประชาธิปัตย์ สืบต่อจากนายชวน หลีกภัย
ปศุสัตว์
ปศุสัตว์ คือคำที่ให้ความหมายทั่วไปของการเลี้ยงให้สัตว์เชื่องในสภาพแวดล้อมเกษตรกรรม เพื่อใช้เป็นแรงงานและบริโภค เช่น กินเนื้อสัตว์ ไข่ นม ขนสัตว์ ชุดหนัง และขนแกะ ในบางครั้งคำนี้ยังหมายถึงการผสมพันธุ์เพื่อบริโภค ในบางครั้งมีความหมายเฉพาะสัตว์เคี้ยวเอื้อง เช่น วัวควายและแพะ ในสหรัฐอเมริกา ม้า ก็นับเป็นการทำปศุสัตว์ กระทรวงเกษตรสหรัฐถือว่า เนื้อหมู เนื้อลูกวัว เนื้อวัว และเนื้อลูกแกะ สัตว์ให้เนื้อแดงเหล่านี้เป็นการทำปศุสัตว์ ขณะที่สัตว์ปลีกและปลา ไม่นับ
พริกตาบัสโก
พริกตาบัสโก (chile tabasco) เป็นพันธุ์ปลูกพันธุ์หนึ่งของพริกชนิด Capsicum frutescens มีถิ่นกำเนิดในเม็กซิโก เป็นที่รู้จักกันมากที่สุดจากการเป็นวัตถุดิบในซอสตาบัสโกและพริกตาบัสโกดองน้ำส้มสายชู ชื่อพันธุ์พริกตั้งตามชื่อรัฐตาบัสโกของเม็กซิโก
เช่นเดียวกับพันธุ์ปลูกพันธุ์อื่น ๆ ของพริกชนิด C. frutescens ต้นพริกตาบัสโกมีการเจริญเติบโตเป็นพุ่ม โดยในการเพาะปลูกในเชิงพาณิชย์จะมีการตัดแต่งกิ่งเพื่อให้ต้นพริกแข็งแรงขึ้น ผลพริกมีลักษณะเรียว ยาวประมาณ 4 เซนติเมตร เริ่มแรกมีสีเขียวอมเหลืองอ่อน ๆ จากนั้นจะเปลี่ยนเป็นสีเหลืองและส้ม ก่อนจะเปลี่ยนเป็นสีแดงสดเมื่อสุกแก่ พริกตาบัสโกมีความเผ็ดร้อนอยู่ในระดับ 30,000 ถึง 50,000 ตามมาตราสกอวิลล์ เช่นเดียวกับพันธุ์อื่น ๆ ของพริกชนิด C. frutescens ผลพริกตาบัสโกจะยังคงชี้ขึ้นเมื่อสุก แทนที่จะห้อยลงอย่างพริกชนิดอื่นบางชนิด
ต้นพริกตาบัสโกส่วนใหญ่ติดเชื้อไวรัสโมเสกยาสูบในคริสต์ทศวรรษ 1960 พันธุ์ที่มีความทนทานต่อโรค (ตาบัสโกใบเขียว) ไม่ได้รับการนำมาปลูกจนกระทั่งประมาณคริสต์ทศวรรษ 1970
สุลต่านอับดุล ฮักกุล มูบิน
สุลต่านอับดุล ฮักกุล มูบิน (Abdul Hakkul Mubin, ครองราชย์ 1660–1673) สุลต่านองค์ที่ 14 แห่ง บรูไน พระองค์ขึ้นสืบราชบัลลังก์เมื่อ ค.ศ. 1660 สืบต่อจาก สุลต่านมูฮัมหมัด อาลี
1673
ชูเดอร์เซเซก
ชูเดอร์เซเซก บอาตร์สูเรน (Шүүдэрцэцэг Баатарсүрэн; เกิด 18 มกราคม พ.ศ. 2514) เป็นนักข่าวมองโกเลีย, ผู้เขียน, อำนวยการสร้างภาพยนตร์และมนุษยนิยม
ประวัติ
ชูเดอร์เซเซกเข้าเรียนที่โรงเรียนประถมศึกษาครั้งที่ 1 และหลังจากนั้นฉบับที่โรงเรียนเทศบาล 5 โรงเรียน Kemal Atatürk สูงกับความสำเร็จในปี พ.ศ. 2532 หลังจากนั้นเธอเรียนสื่อสารมวลชนที่อีร์คุตสมหาวิทยาลัยแห่งรัฐของรัสเซียแล้ว. ในฐานะที่เป็นโพสต์จบการศึกษาที่มหาวิทยาลัยแห่งชาติมองโกเลียในอูลานบาตาร์ซึ่งเธอได้รับปริญญาของเธอในปี พ.ศ. 2538 กับโทวารสารศาสตร์ที่สิ้นสุด
ในปี พ.ศ. 2538 เธอเริ่มอาชีพเป็นนักข่าวในแผนกกฎหมายของหนังสือพิมพ์รัฐบาล Ардын эрх (สิทธิของประชาชน) เธอเป็นโฆษกพรรคประชาธิปัตย์ภายใต้รัฐบาลของนายกรัฐมนตรี ในปี พ.ศ. 2540 และปีต่อมาผู้อำนวยการ "Anons" วารสารศาสตร์ศูนย์ พ.ศ. 2542-2543 เธอเป็นกรรมการผู้จัดการของมองโกเลียสมาคมนักข่าวและในปี พ.ศ. 2544 เธอก็กลายเป็นบรรณาธิการของ Алтан шар сонин (หนังสือพิมพ์ส้มสีทอง) ในช่วงเวลาของเธอที่ Алтан шар сонин เธอเอาคำแนะนำของสามีของเธอชื่อศิลปินชูเดอร์เซเซก
กิจกรรมการกุศล
นอกเหนือไปจากภาพยนตร์และนักเขียนอาชีพของเธอถูกนำชูเดอร์เซเซกสำหรับความพยายามของพวกเขาดำเนินการด้านมนุษยธรรม ในปี พ.ศ. 2551 พวกเขาได้รับการแต่งตั้งคณะกรรมการจัดงานขององค์การนิรโทษกรรมสากลมองโกเลียไป "สิทธิมนุษยชนกิจกรรมแห่งปี" สำหรับผลงานของพวกเขาเพื่อความเสมอภาคทางเพศและสิทธิมนุษยชน เธอเป็นสมาชิกคณะกรรมการของมองโกเลียสตรีกองทุน "Mones" และเป็นสมาชิกของกลุ่มสตรีองค์การนิรโทษกรรมสากล มันมีส่วนร่วมในความสงบของชาติการเคลื่อนไหวของสตรีที่ยืนขึ้นเพื่อสิทธิของผู้หญิงในมองโกเลียและกฎหมายสิทธิเท่าเทียมกันตามกฎหมาย เธอเป็นผู้สนับสนุนคนสำคัญของมองโกเลียแห่งชาติกับความรุนแรงที่หญิงสาวและหญิงจะช่วยให้ผู้ที่ตกเป็นเหยื่อของความรุนแรง สิทธิสตรีก็มีแก่นกลางของ 180 องศาละครทีวีว่าเธอเอากับ บริษัท ผลิตเธอ Shuuder โปรดักชั่น วันที่ 3 พฤษภาคม พ.ศ. 2551 เธอได้บรรยายเรื่อง "เรเนซองส์ของสตรีในมองโกเลีย" ที่บรรยายชุดที่ได้รับการสนับสนุนจากองค์การนิรโทษกรรมสากลที่มหาวิทยาลัยมองโกเลียรัฐ นอกจากนี้เธอยังได้มีส่วนร่วมกับโครงการ 11Eleven เป็นเอกสารของการส่งเสริมความเข้าใจวัฒนธรรมในโลกยุคโลกาภิวัตน์มากขึ้น
ชีวิตส่วนตัว
ชูเดอร์เซเซก แต่งงานกันในปี พ.ศ. 2534 บี โบลด์โหยัก (Б. Болдхуяг) ร่วมกันพวกเขามีลูกสาวสามคน
ไรชส์มาร์ค
ไรชส์มาร์ค (Reichsmark) เป็นสกุลเงินของเยอรมนีระหว่างปี พ.ศ. 2467 (ค.ศ.1924) จนถึงปี พ.ศ. 2491 (ค.ศ.1948)
ไรชส์มาร์คถูกเลิกใช้ในเยอรมนีตะวันตกเมื่อวันที่ 20 มิถุนายน 1948 ซึ่งถูกแทนที่ด้วยมาร์คเยอรมัน (Deutsche Mark) และในสามวันให้หลังก็มีการเลิกใช้ในเยอรมนีตะวันออก ซึ่งถูกแทนที่ด้วยมาร์คเยอรมันตะวันออก
วัดป่าเลิศธรรมนิมิต
วัดป่าเลิศธรรมนิมิต เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี
ประวัติ
วัดป่าเลิศธรรมนิมิต เป็นวัดป่าสร้างใหม่ตามดำริเจ้าประคุณสมเด็จพระญาณวชิโรดม (หลวงพ่อวิริยังค์ สิรินฺธโร) ได้รับการตั้งวัดเมื่อวันที่ 29 พฤษภาคม พ.ศ. 2563 โดยมีคหบดีผู้มีจิตศรัทธา คือ คุณชัยวัฒน์ อนันควานิช (คุณไบรอัน) ผู้ถวายที่ดินและสร้างถวายร่วมกับประชาชนและคณะศิษยานุศิษย์ มีเนื้อที่ของวัดทั้งหมด 10 ไร่
สถาปัตยกรรม
วัดป่าเลิศธรรมนิมิตมีสถาปัตยกรรมแบบไทยผสมยุโรป เป็นศิลปะร่วมสมัย ต้นไม้นานาพันธุ์ เป็นวัดป่าสายพระกรรมฐานสมัยหลวงปู่มั่น ภูริทัตโต ผู้เป็นปรมจารย์ทางด้านวิปัสสนากรรมฐาน ภายในวัดจะมีการแบ่งพื้นที่อย่างชัดเจน อาทิ เขตสังฆาวาส เขตพุทธาวาส และเขตฆราวาส นอกจากนี้ยังมีสิ่งปลูกสร้าง ประกอบด้วย อุโบสถ ศาลา กุฏิ ห้องเรียนสมาธิ ห้องพักผู้ปฏิบัติธรรม สถานที่สำหรับปฏิบัติธรรมนั่งสมาธิภาวนา และมีพระประธานประจำอุโบสถ นามว่า พระพุทธสิริโสภณ
กิจกรรมตลอดทั้งปี
ปัจจุบันวัดป่าเลิศธรรมนิมิต มีพระจำพรรษาในปีพุทธศักราช 2564 จำนวนพระภิกษุ 7 รูป และสามเณร 1 รูป ซึ่งทางวัดมีการจัดปฏิบัติธรรม จัดอบรมสมาธิตลอดทั้งเดือน เป็นการปฏิบัติธรรม หลักสูตรนิรสาสมาธิ ถือศีล 8 ระยะเวลา 3 วัน 2 คืน โดยมีการปฏิบัติเดินจงกรม นั่งสมาธิ ทำวัตรสวดมนต์เช้า-เย็น ปัดกวาดเสนาสนะ ทำบุญตักบาตร สวดมนต์พระปริตร ถวายสังฆทาน เป็นต้น
บาหลีอากา
บาหลีอากา (Suku Bali Aga) หรือ บาหลีมูลา (Suku Bali Mula) แปลว่า "ชาวบาหลีดั้งเดิม" เป็นชนพื้นเมืองที่ตั้งถิ่นฐานอยู่ตะวันออกเฉียงเหนือของเกาะบาหลี ประเทศอินโดนีเซีย
พยัคฆ์ไฮเทค 3 มิติ
ภาพยนตร์เรื่อง พยัคฆ์ไฮเทค 3 มิติ ออกฉายเมื่อวันที่ 25 กรกฎาคม ค.ศ. 2003 กำกับโดย Robert Rodriguez และจัดจำหน่ายโดย Dimension Films บทภาพยนตร์โดย Robert Rodriguez
บาคุกัน แบทเทิลบรอว์เลอรส์ กันดาเลียน อินเวเดอร์ส
บาคุกัน แบทเทิลบรอว์เลอรส์ กันดาเลียน อินเวเดอร์ส (อังกฤษ:Bakugan: Gundalian Invaders) เป็นภาพยนตร์อนิเมะชุดที่ 3 ของภาพยนตร์ซีรีส์บาคุกันโดยดำเนินเรื่องเป็นภาคที่ 3 ของบาคุกัน มอนสเตอร์บอลทะลุมิติ ผลิตโดย TMS Entertainment ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 3 เมษายน ค.ศ. 2011 และสิ้นสุดออกอากาศเมื่อวันที่ 29 มกราคม ค.ศ. 2012 มีความยาวทั้งหมด 39 ตอน ในประเทศไทยได้รับลิขสิทธิ์จัดจำหน่ายโดย DEX และใช้ชื่อภาษาไทยว่า "บาคุกันภาค 3 การรุกรานของกันดาเลี่ยน"
เรื่องย่อ
หลังจบการต่อสู้กับ HEX พวกดันก็กลับมาที่โลกและใช้ชีวิตอย่างสงบสุขอีกครั้ง พร้อมกับสมาชิกทีมบรอว์เลอร์ใหม่อีก 2 คนคือ เร็นกับเจค แต่ในวันหนึ่งก็มีเด็กสาวปริศนาเข้ามาในบาคุกันอินเตอร์สเปซ ชื่อของเธอคือฟาเบีย เป็นชาวโรเทลเดีย เมื่อเร็นรู้เรื่องเข้าจึงตัดสินใจเล่าให้พวกดันฟังว่าความจริงแล้วเขาเป็นชาวกันดาเลีย ดินแดนกันดาเลียถูกชาวโรเทลเดียรุกรากอย่างหนักจนต้องลี้ภัยมาอยู่ที่โลกมนุษย์ แต่ในขณะนั้นเอง ฟาเบียก็มาปรากฏตัวต่อหน้าพวกดันและพูดออกมาว่าชาวกันดาเลียอย่างพวกเร็นต่างหากที่เข้ารุกรานดินแดนโรเทลเดียของเธอ สุดท้ายแล้วพวกดันจะเชื่อใคร และร่วมต่อสู้กับฝ่ายไหนกันแน่...?
แบทเทิลบรอว์เลอร์
-โนว่า ลูมิโน่ ดราโกนอนด์ วิวัฒนาการครั้งแรก -โนว่า บริซ ดราโกนอยด์ วิวัฒนาการครั้งสอง -โนว่า เกรน หรือ โนว่า ไทเทเนี่ยม วิวัฒนาการครั้งสุดท้ายของภาค3
วัดดอกไม้ (จังหวัดปทุมธานี)
วัดดอกไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 18 ไร่ 2 ตารางวา ด้านทิศตะวันออกติดต่อกับแม่น้ำเจ้าพระยา ปัจจุบันมี พระปลัดวิรัตน์ อวิปุโล ดำรงตำแหน่งเจ้าอาวาส
วัดดอกไม้สร้างเมื่อวันที่ 5 เมษายน พ.ศ. 2471 โดยมีนายดอกไม้ ลางคุณเสน เป็นผู้ถวายที่ดิน และนายมาลิ ดำเนินการสร้างวัดขึ้นในนาม "วัดดอกไม้" เพื่อเป็นเกียรติอนุสรณ์แก่นายดอกไม้ ลางคุณเสน วัดได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485
อาราส บาสเคาสคาส
อาราส บาสเคาสคาส (Aras Baskauskas)คือ ผู้เข้าแข่งขันในรายการ เซอร์ไวเวอร์ ปานามาและเป็นผู้ชนะในฤดูกาลนี้โดยเอาชนะ แดเนียลล์ ดิโลเรนโซมาได้ 5-2 เสียง หลังจากมีการรวมเผ่า เขา และ เทอร์รี ดีทซ์ต่อสู้ในการแข่งขันมาโดยตลอดและเขาเป็นผู้เข้าแข่งขันคนแรกที่ขัดขวางการชนะสิทธิคุ้มกันของเทอร์รีครั้งที่ 6 หลังจากชนะติดต่อกัน 5 ครั้งได้สำเร็จ แข่งในฤดูกาลปานามาตอนอายุ 24 ปี อาราสเป็นผู้ฝึกสอนโยคะ
สงครามออสเตรีย-ปรัสเซีย
สงครามออสเตรีย-ปรัสเซีย (Austro-Prussian War) หรือ สงครามเจ็ดสัปดาห์ (Seven Weeks' War) หรือ สงครามรวมชาติ (Unification War) หรือ สงครามพี่น้อง (Brothers War) เป็นสงครามในปีค.ศ. 1866 ที่เกิดขึ้นจากความขัดแย้งภายในสมาพันธรัฐเยอรมัน บรรดารัฐเล็กน้อยต่างๆได้แตกออกเป็นสองขั้วคือ รัฐเยอรมันที่อยู่ฝ่ายปรัสเซีย และรัฐเยอรมันที่อยู่ฝ่ายออสเตรีย
อาราส บาสเคาสคาส
ปัจจุบัน อาราส บาสเคาสคาส กลับมาแข่งขันรายการ เซอร์ไวเวอร์ บลัด ปะทะ วอเตอร์ อีกครั้ง ในครั้งนี้เค้ามาพร้อมกับพี่ชาย ไวทาส บาสเคาสคาส
วัดดอกไม้ (จังหวัดปทุมธานี)
พื้นที่ตั้งวัดเป็นที่ราบลุ่มริมแม่น้ำเจ้าพระยา ภายในวัดมีอาคารเสนาสนะได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2517 ภายในอุโบสถมีภาพจิตรกรรมฝาผนัง กุฏิสงฆ์ จำนวน 5 หลัง หอสวดมนต์ ศาลาการเปรียญ ศาลาท่าน้ำ ปูชนียวัตถุมี พระประธานในอุโบสถ
อาราส บาสเคาสคาส
ประวัติ
อาราสศึกษาและได้รับปริญญาบัตรจาก มหาวิทยาลัยรัฐของแคลิฟอร์เนีย เอิรไวน์ ทางด้านศิลปะสาขาปรัชญาในปี พ.ศ. 2546 นอกจากนั้นเขายังถูกขนานนามว่าเป็น บัณฑิตที่มีคุณสมบัติครบถ้วนมากที่สุด ลงหนังสือพิมพ์ของมหาวิทยาลัย อาราสเรียนต่อที่ ยูซี เอิรไวน์ เกี่ยวกับการศึกษาบริหารจัดการและได้รับปริญญาโทสาขาธุรกิจการจัดการจากที่นั่นมา
สงครามออสเตรีย-ปรัสเซีย
ฝ่ายปรัสเซียอยู่ในช่วงเศรษฐกิจขยายตัวและมีอาวุธยุทโธปกรณ์ที่ทันสมัยกว่ามาก ในขณะที่ฝ่ายออสเตรียที่กำลังอยู่ในช่วงเศรษฐกิจถดถอยจากการที่เผชิญกับการปฏิวัติฮังการี ค.ศ. 1848 และสงครามปลดแอกอิตาลีครั้งที่สอง สงครามจึงจบลงที่ชัยชนะอย่างง่ายดายของฝ่ายปรัสเซีย ทำให้ปรัสเซียกลายเป็นรัฐที่มีอำนาจครอบงำรัฐเยอรมันเล็กน้อยต่างๆ ปรัสเซียได้ยุบสมาพันธรัฐเยอรมันทิ้ง และสถาปนาสมาพันธรัฐเยอรมันเหนือขึ้นมาแทนที่ โดยปรัสเซียกีดออสเตรียออกไปจากสมาพันธรัฐที่สถาปนาขึ้นใหม่นี้
อาราส บาสเคาสคาส
ประวัติ
สิ่งที่เขาภาคภูมิใจมากที่สุดคือ การที่เขาเป็นนักเรียนคนเดียวที่ได้เข้าการแข่งขันบาสเก็ตบอลเอ็นซีเอเอ ประเภทชาย ขณะที่กำลังเรียนอยู่ในโปรแกรม เอมบีเอ อาราสเป็นอดีตนักกีฬาบาสเก็ตบอลมืออาชีพ เคยมีโอกาสแข่งขันข้ามประเทศในลิทัวเนีย
สงครามออสเตรีย-ปรัสเซีย
ในสงครามครั้งนี้ ปรัสเซียได้อิตาลีมาเป็นพันธมิตรจากการที่อิตาลีต้องการทวงคืนดินแดนอิตาลีที่อยู่ภายใต้ราชวงศ์ฮับส์บูร์กของออสเตรีย ซึ่งหลังสงครามอิตาลีก็ได้แคว้นเวเนโตและบางส่วนของแคว้นฟรียูลีไปจากออสเตรีย
อาราส บาสเคาสคาส
ประวัติ
หลังจากที่ลาวงการ อาราสย้ายไปเมืองเคปทาวน์ ประเทศแอฟริกาใต้ เพื่อเปิดสตูดิโอสอนโยคะที่นั่น ปัจจุบันเขาทำงานเป็นผู้ฝึกสอนโยคะที่ ซานตา โมนิกา รัฐแคลิฟอร์เนีย
สงครามออสเตรีย-ปรัสเซีย
ชนวนเหตุ
เป็นเวลากว่าหลายศตวรรษ ที่ภูมิภาคยุโรปกลางถูกแบ่งออกเป็นรัฐเล็กรัฐน้อยของหลากหลายกลุ่มชาติพันธุ์ แต่ละรัฐก็มีอิสรภาพเป็นของตนเองด้วยความช่วยเหลือจากรัฐมหาอำนาจอื่นๆ ออสเตรียเป็นดินแดนที่ปกครองโดยราชวงศ์ที่เก่าแก่และทรงอิทธิพลอย่างราชวงศ์ฮับส์บูร์ก และรัฐเยอรมันเล็กน้อยเหล่านี้ก็ต่างยอมรับราชวงศ์ฮับส์บูร์กเป็นผู้นำของชนชาติที่พูดภาษาเยอรมัน จนกระทั่งปลายศตวรรษที่ 18 ราชอาณาจักรปรัสเซียก็เริ่มมีอิทธิพลขึ้นมาและกลายเป็นหนึ่งในมหาอำนาจของยุโรป ทำให้ภาวะผู้นำของราชวงศ์ฮับส์บูร์กเริ่มสั่นคลอน
อาราส บาสเคาสคาส
ประวัติ
งานอดิเรกของเขา คือ การทำสมาธิ เล่นกอล์ฟ และ เล่นเซิร์ฟ เขาอธิบายตัวเองว่าเป็นคน ออกสังคม เห็นอกเห็นใจ และปราดเปรื่อง ปัจจุบันอาราสยังโสดอยู่ และอาศัยอยู่ที่ ซานตา โมนิกา รัฐแคลิฟอร์เนีย เขาเกิดวันที่ 26 กันยายน พ.ศ. 2524 ราศีตุลย์ ปีระกา
บทบาทในรายการ
1981
สงครามออสเตรีย-ปรัสเซีย
ชนวนเหตุ
ในปี 1864 ออสเตรียกับปรัสเซียได้เป็นพันธมิตรกันเพื่อทำสงครามกับเดนมาร์กและได้รับชัยชนะ ทำให้เดนมาร์กต้องสูญเสียรัฐชเลสวิช, ฮ็อลชไตน์ และเลาเอินบวร์ค ซึ่งทำให้เกิดข้อพิพาทระหว่างออสเตรียกับปรัสเซียว่าใครจะปกครองชเลสวิช-ฮ็อลชไตน์ ออสเตรียตัดสินใจนำข้อพิพาทเข้าสู้ที่ประชุมสภาเยอรมันและเรียกประชุมรัฐสภาฮ็อลชไตน์ ฝ่ายปรัสเซียตอบโต้โดยการประกาศว่าข้อตกลงต่างๆเกี่ยวกับกรณีพิพาทที่เคยทำไว้กับออสเตรียในคราวการประชุมกัสชไตน์ถือเป็นโมฆะและส่งกองทัพปรัสเซียเข้ารุกรานฮ็อลชไตน์ เมื่อสภาเยอรมันมีมติให้เรียกระดมกำลังพลเพื่อต่อต้านปรัสเซีย นายกรัฐมนตรีปรัสเซีย ออทโท ฟอน บิสมาร์ค ออกมากล่าวว่าสมาพันธรัฐเยอรมันได้จบลงแล้ว
มัตจะ
มัตจะ เป็นผงใบชาเขียวบดละเอียดที่มีการบริโภคแบบดั้งเดิมในประเทศจีนและประเทศในเอเชียตะวันออก ในประเทศญี่ปุ่นนั้นนอกจากจะใช้เป็นเครื่องดื่มในพิธีชงชาแล้ว ยังใช้เป็นส่วนผสมในขนมญี่ปุ่น ขนมฝรั่ง และในอาหารต่าง ๆ อย่างแพร่หลายอีกด้วย
ความหมายของมัตจะ
คำจำกัดความของมัตจะโดยสมาคมอุตสาหกรรมชาญี่ปุ่น ได้ให้นิยามไว้ว่าเป็น "สิ่งที่ผลิตเป็นในรูปผงละเอียดโดยการใช้โม่บดชามาบดชาซึ่งเพาะขึ้นโดยถูกบังแสงแดดแล้วนำมาอบแห้งโดยไม่นวด" อย่างไรก็ตามจริง ๆ แล้วอาจไม่จำเป็นต้องบดด้วยโม่บดชาก็ได้ ขอแค่ทำให้เป็นผงละเอียด แม้จะทำให้เป็นผงด้วยวิธีอื่นก็ยังเรียกว่าเป็น "มัตจะ" ดังนั้น แม้ว่าจะถูกบดด้วยเครื่องบดแบบโรงงานอุตสาหกรรม ก็สามารถเรียกว่าเป็นมัตจะได้
ส่วนโคนาจะ คือผงละเอียดที่รวบรวมระหว่างการผลิตเซ็นจะ ใช้ต้มด้วยกาน้ำดื่ม เป็นคนละอย่างกับมัตจะ
มัตจะในรูปผง
ทำโดยนำใบของต้นชามานึ่งแล้วทำให้แห้งแล้วบดละเอียด เป็นที่นิยมนำมาใช้ดื่มจนถึงยุคเอโดะ แม้แต่ในปัจจุบัน ในซาโด ก็เสิร์ฟมัตจะที่ถูกบดละเอียดก่อนหนึ่งวัน มีการจำหน่ายเป็นผลิตภัณฑ์ที่ทำเป็นผงแล้วและปิดผนึกในถุงพลาสติก หรือใส่ในกระบอกโลหะสำหรับใช้ในบ้าน เพื่อหลีกเลี่ยงการเสื่อมสภาพ ให้เก็บในที่เย็นและมืดในภาชนะที่มีอากาศถ่ายเทหลังจากเปิด
มัตจะสำหรับดื่ม
แบ่งเป็น 2 ประเภท ได้แก่ โคอิจะ (濃茶) คือชาแบบเข้ม มีสีเขียวเข้มเจือด้วยสีดำ และ อูซูจะ (薄茶) ซึ่งชาแบบอ่อน เป็นสีเขียวอมฟ้าสดใส ในพิธีชงชา ชาเข้มข้น 3 ถ้วยจะเสิร์ฟในช้อนตักชา และน้ำร้อนปริมาณเล็กน้อยจะถูกเทลงในมัตจะปริมาณพอเหมาะ จากนั้นนวดด้วยไม้ตีชา สำหรับ อูซูจะนั้นจะใช้ช้อนตักชา 1 ถ้วยครึ่งสำหรับ 1 คน และเติมน้ำร้อนครึ่งช้อนแล้วคนด้วยไม้ตีชา ในซาโด ปัจจุบันนี้ มักใช้โคอิจะเป็นหลักส่วนอูซูจะถือว่าใช้ รองแบบไม่เป็นทางการ การกวนด้วยไม้ตีชานั้นมีวิธีการแตกต่างกันไปตามสำนัก
สำหรับการใช้เป็นเครื่องดื่มทั่วไปนั้น แม้ว่าในปัจจุบันเซ็นจะจะเป็นที่ต้องการมากกว่า แต่ในบางพื้นที่ ประเพณีการดื่มมัตจะในช่วงพักระหว่างการทำงานในฟาร์มก็ยังคงมีอยู่
มัตจะในส่วนประกอบในอาหาร
ดังที่กล่าวไว้ข้างต้น มัตจะนั้นแตกต่างจากชาชนิดอื่น ๆ คือตัวใบชาจะถูกรับประทานได้ด้วย ดังนั้นจึงมีการใช้มัตจะเป็นส่วนผสมในการปรุงอาหารอย่างแพร่หลาย และยังใช้ในขนมเพราะรสชาติเข้ากันได้ดีกับน้ำตาล ต่อไปนี้คือตัวอย่างทั่วไป
นอกจากนี้ยังมีร้านอาหารและผู้ผลิตอาหารและเครื่องดื่มที่ใช้มันเป็นส่วนผสมและ เครื่องปรุงรส สำหรับอาหารญี่ปุ่น อาหารตะวันตก และอาหารจีน อย่างเช่นฟงดูว์ และเครื่องดื่มรวมถึงเบียร์ด้วย
อัฐพล เอื้ออารี
อัฐพล เอื้ออารี นักกีฬายิงปืน ประเภทปืนยาวท่านอนชาย จากจังหวัดลำปาง เป็นคนแรกของไทยที่สร้างประวัติศาสตร์ผ่านเข้าถึงรอบชิงชนะเลิศ ด้วยผลงาน 625.3 คะแนน ในการแข่งขันโอลิมปิกฤดูร้อน 2016 ณ เมืองรีโอเดจาเนโร ประเทศบราซิล
ประวัติ
อัฐพล เอื้ออารี ชื่อเล่น ทอมมี่ เกิดวันที่ 18 พฤศจิกายน 2532 อายุ ปี เป็นบุตรชายคนเล็กของ ร้อยตำรวจโท อุดม เอื้ออารี และ นางทับทิม เอื้ออารี มีพี่น้องทั้งหมดรวมกัน 3 คน หญิง 2 คน ชาย 1 คน อัฐพลเป็นชาวอำเภอเถิน จังหวัดลำปาง โดยกำเนิด ปัจจุบันกำลังศึกษาต่อระดับปริญญาโท สาขาวิชารัฐประศาสนศาสตรมหาบัณฑิต คณะรัฐศาสตร์ มหาวิทยาลัยกรุงเทพธนบุรี
เส้นทางยิงปืน
อัฐพล เริ่มเข้าสู่วงการยิงปืนตั้งแต่อายุ 15 ปี ในเดือนตุลาคม ปี 2547 จากการชักชวนของบิดา โดยได้รับการฝึกสอนยิงปืนจาก พ.ต.ท.จักรพงศ์ วงศ์พิทักษ์กุล ซึ่งเป็นผู้บังคับบัญชาของบิดาในขณะนั้น การฝึกซ้อมและการแข่งขันครั้งแรกนั้นเริ่มจากการยิงปืนประเภทปืนยาวอัดลมชายมาก่อน หลังจากนั้นปลี่ยนมาเป็นปืนยาว .22 แข่งประเภทปืนยาว 3 ท่าชาย และปืนยาวท่านอนชายในภายหลัง จากความมุ่งมั่นและความตั้งใจในการฝึกซ้อมยิงปืนอย่างจริงจัง เดือนสิงหาคม ปี 2548 บิดามารดาได้ใช้ทุนส่วนตัวส่งอัฐพลเข้าร่วมการแข่งขันยิงปืนระดับนานาชาติเป็นครั้งแรกตอนอายุ 16 ปี และสามารถคว้าเหรียญทองปืนยาวท่านอนบุคคลชายมาครองได้สำเร็จ รายการ Singapore Open Shooting Championships 2006 ณ ประเทศสิงคโปร์ ในปี 2549 อัฐพลเกือบจะได้เป็นตัวแทนทีมชาติลุยศึกเอเชียนเกมส์ที่เมืองโดฮา ประเทศกาตาร์ แต่พลาดไปในการคัดตัวรอบสุดท้าย
อัฐพลประสบความสำเร็จมาได้เพราะความนิ่ง สมาธิ และการนำเทคนิคที่ได้ฝึกซ้อมมาตลอดมาใช้ให้เกิดประโยชน์ มีความขยันซ้อมตามโปรแกรมที่วางไว้เป็นอย่างดี มีความรับผิดชอบ มีวินัย และสร้างผลงานในระดับประเทศ และระดับนานาชาติ ไว้อย่างมากมาย ในปี 2558 อัฐพลคว้าเหรียญทอง ปืนยาวท่านอนบุคคลชาย ยิงได้ 209.2 คะแนน รั้งตำแหน่งมือวางอันดับ 1 ของเอเชีย พร้อมทำลายสถิติเอเชีย รายการ 13th Asian Shooting Championships 2015 ณ ประเทศคูเวต และเมื่อวันที่ 27 มกราคม 2559 อัฐพลสามารถคว้าเหรียญเงิน ปืนยาวท่านอนบุคคลชาย รายการ Asia Olympic Qualifying Competition For Shooting IND, 2016 ณ ประเทศอินเดีย พร้อมได้สิทธิ์เข้าร่วมแข่งขันโอลิมปิกฤดูร้อน 2016 ณ เมืองรีโอเดจาเนโร ประเทศบราซิล มาครองได้สำเร็จ
เมื่อวันที่ 12 สิงหาคม 2559 ในการแข่งขันโอลิมปิกฤดูร้อน 2016 ณ เมืองรีโอเดจาเนโร ประเทศบราซิล อัฐพลเป็นนักกีฬายิงปืน ประเภทปืนยาวท่านอนชาย คนแรกของไทยที่สร้างประวัติศาสตร์ผ่านเข้าถึงรอบชิงชนะเลิศ [8 คนสุดท้าย] ด้วยผลงาน 625.3 คะแนน โดยผ่านรอบคัดเลือกเข้ามาเป็นอันดับ 7 และรอบชิลชนะเลิศ ยิงได้ 80.8 คะแนน โดนตัดตัวออกคนแรกจบอันดับ 8 ซึ่งถือว่าอัฐพลประสบความสำเร็จตามเป้าหมายแรกที่ตั้งไว้ก่อนมาแข่งขันว่า "ขอให้ผ่านเข้ารอบ 8 คนสุดท้ายไปได้ก่อน จากนั้นค่อยไปชิงกันอีกที"
ฮิซาโกะ โคโนเอะ
ฮิซาโกะ โคโนเอะ (近衛尚子 (Konoe Hisako) ; 5 เมษายน 2245 – 27 กุมภาพันธ์ 2263) นางในและพระสนมใน จักรพรรดินะกะมิกะโดะ จักรพรรดิองค์ที่ 114 เป็นพระราชมารดาใน จักรพรรดิซะกุระมะชิ จักรพรรดิองค์ที่ 115 เป็นพระอัยยิกา (ย่า) ใน จักรพรรดิโมะโมะโซะโนะ จักรพรรดิองค์ที่ 116 และ จักรพรรดินีโกะ-ซะกุระมะชิ จักรพรรดิองค์ที่ 117 และเป็นพระปัยยิกา (ทวด) ใน จักรพรรดิโกะ-โมะโมะโซะโนะ จักรพรรดิองค์ที่ 118
ยูสมรรค
ยูสมรรค [ยู-สะ-มัก] (ปรากฏสะกดทั้ง Yusmarg และ Yousmarg; แปลว่า 'ทุ่งหญ้าพระเยซู') เป็นฮิลล์สเตชั่นในทางตะวันตกของหุบเขากัศมีร์ในชัมมูและกัศมีร์ ตั้งอยู่ 47 km ทางใต้ของศรีนคร เมืองหลวงของรัฐ
ฮิซาโกะ โคโนเอะ
ซึ่งฮิซะโกะมีศักดิ์เป็นพระราชปนัดดา (เหลน) ใน จักรพรรดิโกะ-มิซุโน จักรพรรดิองค์ที่ 108 เพราะท่านย่าของฮิซะโกะคือ เจ้าหญิงสึเนะโกะ เป็นพระราชธิดาในจักรพรรดิโกะ-มิซุโนหลังจากประสูติจักรพรรดิซะกุระมะชิเมื่อวันที่ 8 กุมภาพันธ์ พ.ศ. 2263 ก็ล้มป่วยด้วยอาการตกเลือดและถึงแก่กรรมเมื่อวันที่ 27 กุมภาพันธ์ปีเดียวกัน
ยูสมรรค
คำว่ายูสมรรคมาจากภาษากัศมีร์แปลว่า "ทุ่งหญ้าของพระเยซู" ที่ซึ่งชึ่งชุมชนชาวมุสลิมอะห์มัดดียยะเชื่อว่าพระเยซูเคยเสด็จมายังกัศมีร์และพักอยู่ที่ยูสมรรคเป็นเวลาหนึ่ง หุบเขายูสมรรคมีภูมิอากาศแบบอัลไพน์ ตั้งอยู่ที่ความสูงจากระดับน้ำทะเล 2396 m
หากไต่เขาจากศูนย์กลางของยูสมรรคไปเป็นระยะทาง 4 กิโลเมตรจะพบกับทะเลสาบขนาดเล็กที่ชื่อว่า นิลนัค, ซึ่งสวยงามและเป็นสถานที่ท่องเที่ยวในบริเวณ ในฤดูหนาว หุบเขานี้จะปกคลุมด้วยหิมะและเป็นจุดหมายปลายทางหนึ่งสำหรับผู้มาเล่นสกี
ฮิซาโกะ โคโนเอะ
บันทึก
1702 1720
ชัชวาล ขาวละออ
ชัชวาล ขาวละออ เกิดวันที่ 17 มกราคม พ.ศ. 2531 เป็นนักกีฬาเทควันโดชายทีมชาติไทย ซึ่งได้เข้าร่วมการแข่งขันเทควันโดในเอเชียนเกมส์ 2010 และสามารถเอาชนะซู่ เจียหลิน ซึ่งเป็นนักกีฬาเทควันโดจากจีนไทเป ด้วยคะแนน 7-3 ก่อนเข้าสู่รอบชิงชนะเลิศ ในรุ่นน้ำหนักไม่เกิน 54 กก. และสามารถเอาชนะคิม ซองโฮ จากเกาหลีใต้ ด้วยคะแนน 8-6 โดยชัชวาลมีชเว ยองซอก ผู้ฝึกสอนชาวเกาหลีใต้เป็นผู้ให้การดูแล
ประวัติ
ชัชวาล ขาวละออ สำเร็จการศึกษา สาขา วิทยุและโทรทัศน์ คณะนิเทศศาสตร์ มหาวิทยาลัยเกษมบัณฑิต
ชีวิตส่วนตัว
ชัชวาล ขาวละออ เป็นบุตรคนที่ 3 โดยเป็นพี่ชายคนรองของ น.พ.​ชาวาลา ขาวละออ
อาบาเนโร
อาบาเนโร (habanero) เป็นพันธุ์ปลูกพันธุ์หนึ่งของพริกชนิด Capsicum chinense ชื่อ อาบาเนโร เป็นคำภาษาสเปนแปลว่า "จากฮาวานา" (เมืองหลวงของประเทศคิวบา)
ผลพริกอาบาเนโรมีลักษณะป้อม ผลที่ยังไม่สุกมีสีเขียวและจะเปลี่ยนสีไปตามระยะการสุกแก่ สีที่พบมากที่สุดคือสีส้มและแดง แต่ผลพริกยังอาจมีสีขาว น้ำตาล เหลือง เขียว หรือม่วงก็ได้ โดยปกติผลสุกจะมีความยาวระหว่าง 2–6 เซนติเมตร (0.8–2.4 นิ้ว)
อาบาเนโรเป็นพริกพันธุ์หนึ่งที่มีความเผ็ดมาก โดยมีหน่วยความเผ็ดสกอวิลล์อยู่ระหว่าง 100,000 ถึง 350,000 ความเผ็ดร้อน รสชาติ และกลิ่นหอมอย่างดอกไม้ของพริกพันธุ์นี้ทำให้มันเป็นส่วนผสมยอดนิยมในซอสพริกและอาหารรสเผ็ดอื่น ๆ
พระครูสุนทรธรรมวิมล (ทวีศักดิ์ ชุตินฺธโร)
พระครูสุนทรธรรมวิมล นามเดิม ทวีศักดิ์ ฉายา ชุตินฺธโร เกิดเมื่อวันที่ 13​ กุมภาพันธ์​ พ.ศ. 2467 – 31 สิงหาคม พ.ศ. 2564 เป็นเจ้าอาวาสวัดศรีนวลธรรมวิมล เขตหนองแขม กรุงเทพมหานคร และรักษาการเจ้าอาวาสวัดชลอรัตนาราม ตำบลตานิม อำเภอบางปะหัน จังหวัดพระนครศรีอยุธยา
หลวงพ่อทวีศักดิ์มีชื่อเสียงจากการอ้างตนเป็น "เสือดำ" โจรชื่อดังในสมัยหลังสงครามโลกครั้งที่สอง ร่วมยุคเดียวกับเสือใบ, เสือฝ้าย และเสือมเหศวร ภายหลังเป็นพระเกจิอาจารย์และนักพัฒนา มีผลงานเช่นการสร้างวัดศรีนวลธรรมวิมลและวัดชลอรัตนาราม การบริจาคทรัพย์สร้างโรงพยาบาลหลวงพ่อทวีศักดิ์ ชุตินฺธโร อุทิศ โรงพยาบาลคุณอรพรรณอนุสรณ์ ซึ่งเป็นโรงพยาบาลสมุนไพร แพทย์แผนโบราณ เป็นต้น​ อย่างไร​ก็ตาม เคยมีคลิป​เสือใบ​ให้สัมภาษณ์​ว่าความจริงแล้วเสือดำตัวจริงตายไปนานแล้ว ส่วนหลวงพ่อเสือดำนั้นท่านเพียงแต่ชื่อว่า​ ดำ เท่านั้น
สาระแนสิบล้อ
สาระแนสิบล้อ เป็นภาพยนตร์ไทยที่ออกฉายเมื่อวันที่ 1 เมษายน พ.ศ. 2553 จัดจำหน่ายโดย สหมงคลฟิล์ม อินเตอร์เนชั่นแนล กำกับโดยนฤบดี เวชกรรม นำแสดงโดย มาริโอ้ เมาเร่อ, นาคร ศิลาชัย, เกียรติศักดิ์ อุดมนาค, เจริญพร อ่อนละม้าย, เริงฤทธิ์ แมคอินทอช, อารยา เอ ฮาร์เก็ต, พัทธ์ธีรา ศรุติพงศโภคิน ภาพยนตร์เรื่องนี้แตกต่างจาก สาระแน ห้าวเป้ง!! คือภาพยนตร์เรื่องนี้มีบทหนังเป็นหนังทั่วไป เป็นแนวตลก ภาพยนตร์ทำรายได้ 76 ล้านบาท
ในด้านคำวิจารณ์ อภินันท์ บุญเรืองพะเนา จากผู้จัดการออนไลน์ มองว่า อาจเป็นได้ทั้ง “ความมั่วที่รื่นรมย์” และ “ความมั่วที่เหลวไหล” ขึ้นอยู่กับอัตวิสัยของแต่ละคน
เรื่องย่อ
เช ไอ้สิบล้อ พร้อม อู๊ด, แอ๊ด แฝดนรก เด็กรถคู่กัดสุดแสบอาสาเปลี่ยน เอก หลานแท้ๆ ตามคำขอของครูสมชายพี่ชายแท้ๆของเช ที่กลัวว่าลูกชายของตนจะกลายเป็นตุ๊ด และแล้วก็ได้เดินทางเพื่อให้เอกเป็นแมนอย่างเต็มตัว ก็เริ่มต้นขึ้นโดยมีผู้ร่วมเดินทางอย่าง ดาว นางฟ้าหน้าสวยซึ่งเป็นรักแท้ของน้าเช สารพัดบททดสอบของเอกที่น้าเช และแฝดนรกเตรียมไว้ ตั้งแต่เรื่องบู๊ ลุย เสี่ยง ไปจนถึงการจีบหญิงโดยมีรักแรกของเอกคือ บีบี สาวเซเว่นที่เอกตกหลุมรักตั้งแต่แรกเห็น การผจญภัยที่ไม่ได้เป็นไปตามแผนต่างกระหน่ำใส่แก๊งค์สิบล้อพร้อมเหล่าเพื่อนร่วมทางที่ยกกันมาเพียบตั้งแต่ ตำรวจทางหลวง ไปจนถึงแมงดาคุมซ่องอย่าง ไอ้หรั่ง รวมถึงคู่แค้น โจทย์เก่าของบรรดาคนขับรถสิบล้อที่พร้อมเอาคืนอยู่ตลอดสองข้างทางบนถนนซูเปอร์ไฮเวย์ แต่ในระหว่างการเดินทางก็เจอผีตลอดทาง เช่น ผีเด็กแวน, ผีโรงแรม, ผีศาลพระภูมิ เป็นต้น ต่อมา เอกได้เจอกับบีบีอีกครั้งและนัดไว้ในงานวันลอยกระทง แต่บีบีเป็นเด็กที่เชชนตาย และได้ชนแม่บีบีด้วย บีบีได้กลายเป็นผีแล้วไปสิงรถสิบล้อของเช เหมือนกับทรานส์ฟอร์เมอร์ส แต่หลวงพี่บี้มาบอกความจริงว่าหลวงพี่ได้เป็นคนขับชนเองแต่แม่บีบีไม่ได้ตาย แต่ก็ตรอมใจตายที่ลูกจากไป แล้วบีบีก็ได้ไปสู่สุคติอย่างสงบ ต่อมา เชก็โดนไอ้หรั่งกับดาวรวมหัวหลอก จนหนีไปได้ แต่สุดท้ายเอกก็กลายเป็นแมนอย่างเต็มตัวนะจะบอกให้และที่พวกเชและเอกอู๊ดแอ๊ดเจอผีเพราะว่าเชไปยิงศาลพระภูมิจนเจอผีตลอด
งานเปิดตัวหนัง
ท่ามกลางกระแสความอึมครึมที่เต็มไปด้วยความสับสนของบ้านเมือง ที่ยังไม่มีวี่แววจะคลี่คลาย คงไม่มีอะไรจะดีไปกว่าการสงบจิตใจ ทำตัวให้เย็นลงด้วยการหันหน้ามาลดความขัดแย้ง แล้วสร้างรอยยิ้มให้แก่กัน งานนี้เหล่าแก๊งค์สาระแน เปิ้ล-หอย และโก๊ะตี๋ เลยต้อง บวกความฮาฝ่าม็อบ ตลกกลบร้อน จากการบันทึกเทปรายการ ฮาจะเกร็ง สตูดิโอกันตนามุ่งหน้าสู่โรงแรมสยามซิตี้ด้วยความเร็วติดเทอร์โบ เพราะทาง ฟูจิฟิล์ม ประเทศไทย จัดงานเลี้ยงฉลองความสำเร็จให้กับทาง สหมงคลฟิล์ม อินเตอร์เนชั่นแนล และ ลักษ์ฟิล์ม
เบี้องหลังงานสร้าง
เหล่านักแสดงทีมงานที่อุตสาห์สร้างสรรค์หนังไทยสุดฮาแห่งปีอย่าง สาระแนสิบล้อ เพื่อสร้างรอยยิ้มและเสียงหัวเราะให้กับพี่น้องชาวไทย แต่ถึงจะต้องเจอกระแสม็อบการเมืองเข้ายังจัง แต่ก็ยังอุตส่าห์กวาดรายได้ 70 ล้าน ลงทุนโดย สมศักดิ์ เตชะรัตนประเสริฐ พร้อมคู่พระนางหนุ่มสาว มาริโอ้ เมาเร่อ, พัทธ์ธีรา ศรุติพงศ์โภคิน ผู้กำกับ นฤบดี เวชกรรม ผู้ควบคุมดูแลในส่วนเทคนิคพิเศษรถสิบล้อ ทศพร พูลนารถ และผู้อยู่เบื้องหลังขึ้นรับรับโล่ห์ฟูจิโทรฟี่จาก กานต์สิรี จุฑามาศ ผู้จัดการฝ่ายผลิตภัณฑ์ฟิล์มภาพยนตร์ ฟูจิฟิล์ม